ตั้งแต่พี่ไทธนาวุฒิเปิดร้านขายผัดไทที่ Food Villa ถนนราชพฤกษ์ ใกล้ๆ the circle มาเป็นปี บัดนี้ เริ่มแตกสาขาแล้วค่ะ บริเวณนี้เป็นแผงขายอาหารริมถนนสายพระเทพฯ (พรานนก-พุทธมณฑลสาย 4) ฝั่งขาออก เลยแยกตัดถนนพุทธมณฑลสาย 1 มาหน่อยค่ะ

น้องปอบสั่งผัดไทธรรมดา ฿40 เส้นเล็กคล้ายเส้นจันท์สด เอาไปลวกแล้วนำมาผัด เส้นเหนียวนุ่มมาก ซอสผัดไทรสชาติดีเลยค่ะ ผัดออกมาแฉะนิดๆ ตามสไตล์ผัดไทโบราณแท้ๆ แบบนี้ น้องปอบชอบมากเลยค่ะ มีถั่วงอกดิบ กุยช่ายสด หัวปลี ให้มาอย่างเยอะ ได้กินพืชอย่างจุใจมากค่ะ